I år 3319 A.T. seilte Ar-Pharazón med flåten sin mot Valinor, en handling som førte til at Númenor ble senket i havet av Ilúvatar. Men Isildur og familien hans hadde også klargjort ti skip som de brukte for å seile østover mot Midgard sammen med andre alvevenner. Elendil seilte med sine fire skip nordover mot Eriador, hvor han grunnla det Nordariket Arnor. Isildur og Anárion seilte med sine seks skip sørover, og til innløpet av elven Anduin. Her grunnla de Sør-riket Gondor, med sin hovedstad Osgiliath som ble bygget på elva. Selv om Elendil var høykonge av begge rikene forholdt han seg for det meste med Arnor, og han tillot sine sønner å styre Gondor på hans vegne. De to brødrene grunnla også hver sine byer: Anárion grunnla Minas Arnor, (senere kalt Minas Tirith), og Isildur grunnla Minas Ithil, (senere kalt Minas Morgul). Det var i hans by at Isildur plantet det nye Hvite Treet.